

Rhifo tudalennu rhannau gwahanol o fewn dogfen yn *Word* 2007®

Mae nifer o ffyrdd gwahanol o ychwanegu rhifau tudalennau at wahanol rannau. Mae un o’r rhai hawsaf yn cael ei hegluro isod. Mae’n berthnasol ar gyfer y fformatio a ddefnyddir gan amlaf ar gyfer traethodau.

Yn gyntaf, rhannwch eich dogfen yn Adrannau


* Ar gyfer traethawd, rhannwch eich dogfen yn ddwy adran, gan sicrhau bod y flaen ddalen, cydnabyddiaethau, cynnwys a’r crynodeb (ac unrhyw dudalen arall mae eich darlithydd wedi gofyn i chi ei chynnwys yn y brif system rifo) yn Adran 1. Dylai gweddill y papur fod yn Adran 2.
* I rannu’ch dogfen, rhowch eich cyrchwr ar dop y dudalen lle rydych am i Adran 2 ddechrau, a gwasgwch yr allwedd cam yn ôl/backspace (bydd unrhyw beth ar dop y dudalen yn symud i fyny i’r dudalen flaenorol).


Top Tudalen 5 – Cyflwyniad

Cyflwyniad yn symud i dudalen 4


* Ewch i’r tab *Cynllun Tudalen/Page Layout*, a dewiswch *Toriadau/Breaks*. Dewiswch *Tudalen Nesaf/Next Page* o’r opsiynau. Peidiwch â phoeni bod y testun a neidiodd i fyny i Dudalen 4 (y gair ‘Cyflwyniad’ yn yr achos hwn) yn dychwelyd i dop y dudalen nesaf. Mae hyn i fod i ddigwydd am mai hwn nawr yw dechrau yr Adran 2 newydd.




* Nesaf, ewch i’r dudalen gyntaf lle rydych chi am i’ch rhifau ddechrau (Adran 2 nawr) a rhowch eich cyrchwr ar waelod y dudalen. Ewch i’r tab *Mewnosod/Insert* a dewiswch *Rhif Tudalen/Page Number.* Dewiswch arddull y rhifau a ddymunwch.




* Cadwch eich cyrchwr yn adran Troedyn/Footer y bar offer a chliciwch *Cysylltu â’r Blaenorol/Link to Previous*. Gwasgwch hwn **unwaith** yn unig. Mae hyn yn torri’r cyswllt ag Adran 1.



* Fe fydd, mwy na thebyg, rif o hyd ar y dudalen/tudalennau blaenorol. Uwcholeuwch hwn a’i ddileu. Ni ddylai hyn effeithio ar y rhifau yn Adran 2.



Weithiau, nid yw’r rhifo yn dechrau gydag 1 yn Adran 2. Efallai y gwelwch 3 neu 4, yn dibynnu ar sawl tudalen sydd yn Adran 1. Mae hyn yn golygu bod gennych ddau gam arall i’w dilyn. Agorwch Adran y Troedyn/Footer ar ddechrau adran 2 (gallwch wneud hyn drwy glicio ddwywaith ar yr adran ar waelod y dudalen). Uwcholeuwch rif y dudalen. O’r tab *Dyluniad/Design,* dewiswch *Rhif Tudalen/Page Number*, ac wedyn *Fformatio Rhifau Tudalennau/Format Page Numbers*. Bydd y blwch hwn yn ymddangos:



Cliciwch ar *Dechrau ar/Start* at: Newidiwch y rhif i 1, ac Iawn/OK. Gadwch adran y troedyn drwy glicio ddwywaith ar unrhyw ran o’r ddogfen, a byddwch yn gweld bod y tudalennau yn Adran 2 nawr yn dechrau gydag 1.

Awgrym! I wirio ym mha Adran o’r ddogfen rydych chi, gwiriwch y bar statws ar waelod y sgrin. Dylai ddweud yng nghornel chwith y gwaelod. Os nad yw’n dweud, de-gliciwch y bar statws a dewiswch *Adran/Section* o’r fwydlen. Dylech weld yr adran ar y bar statws wedyn.